als_Latn dik_Latn ron_Latn
Kjo zyrë punon për të tërë universitetin kryesisht në fushën e çështjeve ndërkombëtare. Ajo organizon veprimtari me studiues, vizitorë, lektorë të ftuar, merret me hartimin e projekteve, përkrah bashkëpunimin, etj. Disa nga shërbimet që ofron kjo zyrë janë:
- Informacion rreth universitetit
- Koordinon projekte të ndryshme dhe bursa
- Organizon evenimente sociale dhe dreka pune me të huajt dhe të ftuar të tjerë
- Përmirëson kontaktet ndërmjet universiteti tonë dhe homologëve të huaj dhe shqipëtarë
- Përmirëson kontaktet ndërmjet studentëve tanë dhe atyre të huaj
- Prezanton profesorët dhe studentët e huaj me kulturën shqipëtare dhe vendin tonë
- Organizon veprimtari të ndryshme si, Java Ndërkombëtare e Arsimit, Java Kulturore Italiane, Dita Europiane, veprimtari të Frankofonisë, Projektet Intership, Panairin e Punës etj.
Më datë 02.10.2009 është krijuar me propozim të Rektorit të Universitetit “Aleksandër Xhuvani”, prof.dr. Liman Varoshi Bordi i Drejtorisë së Marrëdhënieve me Jashtë si më poshtë:
1. Ema Kristo Drejtore e marrëdhënieve me jashtë
2. Dhurata Turku Specialisti i Drejtorisë së Marrëdhënieve me
Jashtë
2. Evis Kushi Fakulteti Ekonomik
3. Armando Shëngjergji Fakulteti i Shkencave të Edukimit
4. Besa Simitciu Fakulteti i Shkencave Humane
5. Fatos Gjata Fakulteti i Shkencave Humane
6. Altin Gjevori Fakulteti i Shkencave Natyrore
Secili anëtar i bordit kujdeset për plotësimin e kërkesave të fakulteteve për organizimin e aktiviteteve kombëtare dhe ndërkombëtare të miratuara nga rektori brenda dhe jashtë vendit duke hartuar së bashku programet përkatëse. Bordi ndjek gjithashtu realizimin e bursave jashtë shtetit për pedagogë dhe studentë në kuadrin e marrëveshjeve ndërshtetërore, ndëruniversitare, programe ndërkombëtare në të cilat universiteti i Elbasanit merr pjesë.
Drejtori mban lidhjet me koordinatorët përkatës (anëtarët e bordit) dhe informon rektorin për aktivitete që parashikohen dhe projektet e mundshme. Së bashku me specialistin ndjekin realizimin e projekteve Tempus dhe projekteve të tjera ndërkombëtare, si dhe mbajnë lidhje me zyrën Tempus pranë Ministrisë së Arsimit dhe Shkencës për të shkëmbyer informacionin e nevojshëm.
Bordi ndjek ecurinë korrekte dhe mbledh të dhënat për projekte të vogla sipas fakultetit përkatës. Këto të dhëna i raportohen drejtorit, i cili ia përcjell më pas rektorit.
Secili anëtar mbledh informacion për projektet e komunitetit evropian dhe institucioneve të tjera ndërkombëtare. Drejtori kujdeset për njohjen e Universitetit të Elbasanit jashtë shtetit si dhe në bashkëpunim me specialistin ndjek korrespodencën e këtij universiteti me jashtë.
Për të realizuar këto detyra bordi i marrëdhënive me jashtë mblidhet një herë në muaj, përjashtuar rastet e vecanta të cilat diktojnë mbledhje më të shpeshta.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn